|  |  |
| --- | --- |
| **Pakalpojuma nosaukums** | **Atkārtotas miršanas apliecības vai izziņas par miršanas fakta reģistrāciju pieprasīšana** |
| **Pakalpojuma saņēmējs** |  Fiziska persona, publisko tiesību juridiska persona, privāto tiesību juridiska persona.  Mirušās personas radinieki, norādot dokumenta izmantošanas mērķi, vai cita persona, pierādot savu tiesisko ieinteresētību un norādot  dokumenta izmantošanas mērķi.  |
| **Pakalpojuma sniedzējs** | Dzimtsarakstu nodaļa, Zemgales iela 33, Olaine |
| **Pakalpojuma būtības īss apraksts** | Persona var pieprasīt atkārtoto miršanas apliecību vai izziņu par miršanas fakta reģistrāciju un to saņemt normatīvajos aktos noteiktajā kārtībā.  Atkārtoto miršanas apliecību jāsaņem, ja tā ir pazaudēta, ja tajā ir neprecizitātes vai bojājumi, kuru dēļ nav iespējams izlasīt norādīto informāciju, vai, ja tā izsniegta dzimtsarakstu nodaļā Latvijas PSR Laulības un ģimenes kodeksā paredzētajā kārtībā, t.i., līdz 1993. gada 1. septembrim un šo dokumentu nepieciešams lietot ārvalstīs.  Persona atkārtoto miršanas apliecību vai izziņu par miršanas fakta reģistrāciju var saņemt personiski dzimtsarakstu nodaļā, vai arī saņemt izziņu par miršanas fakta reģistrāciju savā e-pastā kā elektronisku dokumentu, kas parakstīts ar drošu elektronisko parakstu un satur laika zīmogu. |
| **Kas jādara, lai varētu saņemt pakalpojumu?**  | Latvijas valsts portālā www.latvija.lv jāveic e-pakalpojums " Atkārtotas miršanas apliecības vai izziņas no miršanas reģistra pieprasīšana" vai jāiesniedz iesniegums dzimtsarakstu nodaļā personiski klātienē, vai nosūtot e-pastā uz dzimtsarakstu nodaļas oficiālo e-pasta adresi dzimtsaraksti@olaine.lv , vai nosūtot pastā, vai kā elektronisku dokumentu ar e-parakstu. Aizpildot iesnieguma veidlapu, jānorāda personu savstarpējā radniecības pakāpe un nepieciešamības gadījumā šī radniecība jāapliecina ar dokumentiem, jānorāda dokumenta izmantošanas mērķis. Ja pieprasa dokumentu par citu personu, kas nav radinieks, iesniegumā jānorāda un nepieciešamības gadījumā jāuzrāda dokumenti, kas apliecina tiesiskās ieinteresētības pamatu, dokumenta izmantošanas mērķi. |
| **Pakalpojuma saņemšanai nepieciešamie dokumenti** | Nepieciešamie dokumenti: 1) Latvijas Republikā derīgs personas identitāti apliecinošs dokuments (pase vai personas apliecība),2) ja pieprasa par radinieku, radniecību apliecinošie dokumenti; 3) ja pieprasa par citu personu, jāuzrāda tiesisko ieinteresētību pamatojošie dokumenti; 4) pilnvarotajai personai papildus iepriekš minētajam, jāuzrāda notariāli apliecināta pilnvara latviešu valodā. |
| **Normatīvie akti**  | [Informācijas atklātības likums](http://www.likumi.lv/doc.php?id=50601) (Saeima; likumi; 1998.11.20.); [Administratīvā procesa likums](http://www.likumi.lv/doc.php?id=55567) (Saeima; likumi; 2004.02.01.); [Par pašvaldībām](http://www.likumi.lv/doc.php?id=57255) (Saeima; likumi; 1994.06.09.); [Iesniegumu likums](http://www.likumi.lv/doc.php?id=164501) (Saeima; likumi; 2008.01.01.); [Civilstāvokļa aktu reģistrācijas likums](http://www.likumi.lv/doc.php?id=253442) (Saeima; likumi; 2013.01.01.);[Ministru kabineta 03.09.2013. noteikumi Nr.761 ,,Noteikumi par civilstāvokļa aktu reģistriem”](http://likumi.lv/doc.php?id=259879) (Ministru kabinets; noteikumi; 761; 2013.09.18.); [Ministru kabineta 24.09.2013. noteikumi Nr. 906 "Noteikumi par civilstāvokļa aktu reģistrācijas valsts nodevu"](http://likumi.lv/doc.php?id=260214) (Ministru kabinets; noteikumi; 906; 2013.09.27.); Olaines novada saistošie noteikumi Nr.SN6/2016 “Nodevas par pašvaldības izstrādāto oficiālo dokumentu saņemšanu, būvatļaujas izdošanu vai būvniecības ieceres akceptu un izklaidējoša rakstura pasākumu sarīkošanu publiskās vietās”. Apstiprināti arOlaines novada domes 2016.gada 25.maija sēdes lēmumu (5.prot., 31.p.). |
| **Maksa par pakalpojumu** |  Par atkārtotās miršanas apliecības izsniegšanu personai jāmaksā valsts nodeva 7.00 euro. Uzrādot attiecīgu statusu apliecinošu dokumentu no šīs valsts nodevas atbrīvo:1. personu ar I vai II invaliditātes grupu;
2. personu, kura atrodas pilnā valsts vai pašvaldības apgādībā;
3. personu, kura normatīvajos aktos noteiktajā kārtībā ir atzīta par trūcīgu;
4. bāreni vai bez vecāku gādības palikušu bērnu pēc pilngadības sasniegšanas līdz 24 gadu vecuma sasniegšanai;
5. daudzbērnu ģimeni, ja tai un vismaz trim tās aprūpē esošiem bērniem, tai skaitā audžuģimenē ievietotiem un aizbildnībā esošiem, ir noteikta viena deklarētā dzīvesvieta vai papildu adrese.

 Par izziņu par miršanas fakta reģistrāciju personai jāmaksā 2 euro saskaņā ar Olaines novada saistošajiem noteikumiem, Nr.SN6/2016 “Nodevas par pašvaldības izstrādāto oficiālo dokumentu saņemšanu, būvatļaujas izdošanu vai būvniecības ieceres akceptu un izklaidējoša rakstura pasākumu sarīkošanu publiskās vietās”. 1. Uzrādot attiecīgu statusu apliecinošu dokumentu no šīs nodevas atbrīvo personu, kura normatīvajos aktos noteiktajā kārtībā ir atzīta par trūcīgu vai maznodrošinātu.
 |
| **Pakalpojuma saņemšanas termiņš** | Civilstāvokļa aktu reģistrāciju apliecinoša dokumenta atkārtota izsniegšana notiek viena mēneša laikā no iesnieguma saņemšanas brīža un pēc priekšapmaksas veikšanas par pakalpojumu. |
| **Pakalpojuma saņemšanas/pieprasīšanas veids** | Latvijas valsts portālā www.latvija.lv jāveic e-pakalpojums "Atkārtotas miršanas apliecības vai izziņas no miršanas reģistra pieprasīšana", klātienē, vai nosūtot e-pastā uz dzimtsarakstu nodaļas oficiālo e-pasta adresi dzimtsaraksti@olaine.lv, vai nosūtot pastā, vai kā elektronisku dokumentu ar e-parakstu |
| **Ar ko sazināties jautājumu gadījumā par šo pakalpojumu?** (tālrunis un elektroniskā pasta adrese uzziņām) | Tālr. 67146018 vai 67146019, Mob.tālr. 26174613,dzimtsaraksti@olaine.lv  |
| **Piezīmes** | Maksājumu var veikt, pārskaitot Olaines novada pašvaldībaiReģistrācijas Nr.90000024332AS „Swedbank”Konts: LV34HABA0551036014438 vai klātienē AS “Meridian Trade Bank” bankā. |